Den tidligste riksveien gjennom Nordland gikk opprinnelig lenger vest. Den daværende riksvei 50 gikk forbi Elsfjord med ferge til Hemnesberget. Under den 2. verdenskrig bygget serbiske krigsfanger veien over Korgfjellet, eller Vesterfjellet som det også ble kalt. Fangene bodde i brakkeleirer i Osen/Knutli og i Korgen. 618 krigsfanger døde under arbeidet. Eidsivating lagmannsrett sa i en dom i 1947 at formålet var å utrydde samtlige fanger. Dette gjør at dette er en av to veistrekninger i Nordland som har fått navnet «Blodveien». Fjellovergangen ble åpnet i 1946.